**ΚΑΝΟΝΙΣΜΟΣ ΣΥΜΜΕΤΟΧΗΣ**

**ΣΤΟ WORLD COMMERCE VALLEY – YANJIAO INTERNATIONAL TRADE CITY**

**Άρθρο 1ο - ΤΙΤΛΟΣ ΕΚΘΕΣΗΣ – ΕΓΚΑΙΝΙΑ**

Η 1η Διεθνής Εμπορική Έκθεση του Παγκόσμιου Κέντρου Εμπορίου της Κίνας (εφεξής ΕΚΘΕΣΗ) με την ονομασία WORLD COMMERCE VALLEY – YANJIAO INTERNATIONAL TRADE CITY (εφεξής ΕΚΘΕΣΙΑΚΟ ΚΕΝΤΡΟ) οργανώνεται στην πόλη ….. και μπορούν να συμμετέχουν και Ελληνικές και Κυπριακές επιχήει αποκλειστικά μέσω ΚΑΠΕΡΩΝΗ BFG AE, εκμισθώτριας του Χώρου (εφεξής ΕΚΜΙΣΘΩΤΡΙΑ) που διατίθεται για την Ελλάδα και Κύπρο. Η Έκθεση έχει μόνιμους εκθετήριους χώρους με σχεδιαστικά στοιχεία Ελληνικού χαρακτήρα. Η τελετή εγκαινίων (Opening Ceremony) θα πραγματοποιηθεί στην περιοχή Yanjiao στην Πόλη Sanhe της Επαρχίας Hebei της Κίνας τον Ιούλιο 2016 (εφεξής ΕΚΔΗΛΩΣΗ).

**Άρθρο 2ο - ΗΜΕΡΟΜΗΝΙΑ – ΩΡΕΣ ΛΕΙΤΟΥΡΓΙΑΣ**

Η ημερομηνία εγκαινίων και οι ώρες λειτουργίας της έκθεσης καθορίζονται από το Παγκόσμιο Κέντρο, το οποίο έχει το δικαίωμα να μεταβάλλει το χρόνο και το ωράριο λειτουργίας της έκθεσης, χωρίς να δημιουργείται καμία αξίωση, από τον εκθέτη (εφεξής ΜΙΣΘΩΤΗΣ) για οποιαδήποτε ζημία.

Ανάκληση της δήλωσης συμμετοχής για τους ανωτέρω λόγους δεν επιτρέπεται.

Η εκμισθώτρια σε περίπτωση που κρίνει ότι δεν θα διεξαχθεί η ανωτέρω έκθεση, τότε επιστρέφει την προκαταβολή και κάθε αξιόγραφο που της έχει παραδοθεί. Στην περίπτωση αυτή ουδεμία άλλη αξίωση ή δικαίωμα διατηρεί ο μισθωτής από τον εκμισθωτή.

Οι μόνιμοι εκθετήριοι χώροι λειτουργούν υποχρεωτικά σύμφωνα με το πρόγραμμα της έκθεσης. Αποτελούν μόνιμες κατασκευές σύμφωνα με τις προδιαγραφές που έχουν τεθεί από το Παγκόσμιο Κέντρο και θα λειτουργούν επτά (7) ημέρες την εβδομάδα.

**Άρθρο 3ο - ΜΙΣΘΩΤΕΣ**
Στην Έκθεση επιτρέπεται να συμμετάσχουν:
α) Έλληνες και Κύπριοι επιχειρηματίες (φυσικά ή νομικά πρόσωπα) και επιχειρήσεις που ασκούν δραστηριότητα εμπορική, μεταποιητική, ή δραστηριότητα παροχής υπηρεσιών και επιθυμούν να εκθέσουν προϊόντα τους , τα έργα τέχνης ή και τις υπηρεσίες τους.
β) Επίσημες ή ημιεπίσημες Ελληνικές ή Κυπριακές κρατικές συμμετοχές.
γ) Οργανισμοί, Υπηρεσίες, Συνεταιριστικές Ενώσεις, Φορείς, Επιστημονικά ιδρύματα, Σωματεία, Επιχειρήσεις Κοινής Ωφέλειας, κ.α..

**Άρθρο 4ο – ΕΚΘΕΜΑΤΑ**

Τα εκθέματα της έκθεσης μπορεί να είναι παραγόμενα προϊόντα της Ελλάδας και της Κύπρου, είδη τροφίμων και ποτών, συσκευασμένα τρόφιμα, προϊόντα υγιεινής μεσογειακής διατροφής, είδη κατοικίας, γούνες, μάρμαρα, βιομηχανικά προϊόντα, έπιπλα, τηλεφωνία, είδη πληροφορικής, είδη τέχνης και πολιτισμού, κλπ. ως επίσης και Υπηρεσίες. Τα εκθέματα σε ΔΕΙΓΜΑΤΑ – 30 δείγματα ανά κωδικό - θα πρέπει να συγκεντρωθούν με έξοδα των εκθετών μέχρι την 15η Απριλίου σε σημείο που θα υποδειχθεί από την ΕΚΜΙΣΘΩΤΡΙΑ για να αποσταλούν έγκαιρα στην Κίνα, θα εκτελωνισθούν από το προσωπικό του Παγκόσμιου Κέντρου, θα κωδικοποιηθούν, θα τοποθετηθούν στον εκθεσιακό χώρο και θα καταχωρηθούν στην Ηλεκτρονική Πλατφόρμα Πωλήσεων (B2C sales). Τα εκθέματα για Υπηρεσίες μπορεί να είναι διαφημιστικά φυλλάδια, banners, κ.α. Στον εκθεσιακό χώρο υπάρχει καλαίσθητο Μόνιμο Δοκιμαστήριο Γευστικών Δοκιμών στον οποίο θα διεξάγονται σε τακτικά χρονικά διαστήματα παρουσιάσεις σε ενδιαφερόμενους χονδρέμπορους από την Κίνα.

**Άρθρο 5ο - ΔΙΑΔΙΚΑΣΙΑ ΣΥΜΜΕΤΟΧΗΣ**
Κάθε μισθωτής που θέλει να λάβει μέρος στην έκθεση πρέπει να υποβάλει στην εκμισθώτρια το ειδικό έντυπο δήλωσης συμμετοχής. Με την υπογραφή της δήλωσης συμμετοχής, ο μισθωτής αποδέχεται τους όρους του παρόντος κανονισμού και υποχρεώνεται να συμμετάσχει στην εκδήλωση και στο χώρο που καθορίστηκε από το Εκθεσιακό Κέντρο.

Σε περίπτωση πρόκλησης οποιασδήποτε ζημίας σε βάρος του μισθωτή ή οποιουδήποτε τρίτου, απορρέουσας από ενέργεια της εκμισθώτριας ή των αντιπροσώπων της, ο μισθωτής υποχρεούται σε, άμεση και πλήρη αποκατάσταση της σχετικής ζημίας (θετικής και αποθετικής) του παθόντος. Η εκμισθώτρια ουδεμία ευθύνη φέρει για κάθε ενδεχόμενη ζημία που θα υποστεί ο μισθωτής κατά τη διαδικασία μεταφοράς, εγκατάστασης και τοποθέτησης των εκτεθειμένων προϊόντων προς και από το περίπτερο του μισθωτή.
Το σύνολο των υλικών που χρησιμοποιεί η έκθεση και ο εκμισθωτής για κάθε κατασκευή και διαμόρφωση του εκθεσιακού χώρου αποτελούν περιουσία της έκθεσης.
Η εκμισθώτρια έχει το δικαίωμα να αρνηθεί την παρουσίαση :
α) εκθεμάτων που είναι μεγάλα και ογκώδη και μπορεί να είναι επικίνδυνα ή να προκαλέσουν φθορές ή εκθέματα που δεν αναγράφονται στο Packing List.
β) εκθεμάτων που δεν παράγονται ή δεν αντιπροσωπεύονται επίσημα από τον μισθωτή. Αλλαγή εκθεμάτων επιτρέπεται μόνο έπειτα από έγγραφη αίτηση του μισθωτή.

Η εκμισθώτρια διατηρεί το δικαίωμα απαγόρευσης της παρουσίασης των εκθεμάτων που δεν ανταποκρίνονται στα συμφωνηθέντα.
Οι εκθετήριοι χώροι μισθώνονται αποκλειστικά στον μισθωτή και δεν επιτρέπεται η υπομίσθωση ή η καθ' οιονδήποτε τρόπο παραχώρηση της χρήσης αυτών σε τρίτα πρόσωπα.
Μετά την υπογραφή της σύμβασης μίσθωσης από τον μισθωτή, ο τελευταίος δεν δύναται να την ακυρώσει μονομερώς και είναι υποχρεωμένος σε κάθε περίπτωση σε εξόφληση του συμφωνηθέντος τιμήματος. Αν για οποιονδήποτε λόγο ο μισθωτής δεν είναι σε θέση να εκπληρώσει τις υποχρεώσεις του, η εκμισθώτρια μπορεί χωρίς καμία υποχρέωση επιστροφής της ληφθείσας καταβολής να ακυρώσει τη διάθεση του εκθεσιακού χώρου. Οποιαδήποτε απαίτηση πληρωμής διατηρεί η εκμισθώτρια έναντι του μισθωτή, δεν ακυρώνεται μετά από αυτή τη πράξη.

**Άρθρο 6ο - ΕΚΘΕΤΗΡΙΟΙ ΧΩΡΟΙ**
α) Ο ελάχιστος στεγασμένος χώρος, που μπορεί να ζητηθεί, ανέρχεται σε 9 τ.μ., μεγαλύτερο ή και πολλαπλάσιο αυτού με αναλογικό κόστος.
β) Οι εκθετήριοι χώροι είναι ιδιοκτησία του Παγκόσμιου Κέντρου.

γ) Το εκθεσιακό κέντρο έχει το δικαίωμα να μεταβάλλει, εφόσον παραστεί ανάγκη, τη θέση, τις διαστάσεις ή την επιφάνεια των εκθετηρίων χώρων χωρίς ή μεταβολή αυτή να δημιουργεί δικαίωμα ανάκλησης της συμμετοχής του μισθωτή.

**Άρθρο 7ο - ΕΜΠΟΡΙΚΕΣ ΣΥΝΑΛΛΑΓΕΣ**
α) Στον χώρο του εκθεσιακό κέντρου δεν επιτρέπεται η σύναψη εμπορικών πράξεων.

β) Λιανικές πωλήσεις δεν επιτρέπονται σε κανένα χώρο της έκθεσης.

γ) Χρήση με οποιονδήποτε τρόπο του εμβλήματος του εκθεσιακού κέντρου επιτρέπεται μόνο με έγγραφη έγκριση της εκμισθώτριας και του εκθεσιακού κέντρου.

**Άρθρο 8ο – ΔΙΑΦΗΜΗΣΗ ΤΩΝ ΕΚΘΕΜΑΤΩΝ ΣΤΟ ΕΚΘΕΣΙΑΚΟ ΚΕΝΤΡΟ**
α) το εκθεσιακό κέντρο έχει το δικαίωμα να εκδώσει κατάλογο εκθεμάτων.

β) Στοιχεία των μισθωτών, που περιέρχονται στην εκμισθώτρια μετά την εκδήλωση, καταχωρούνται στον κατάλογο του εκθεσιακού κέντρου εφόσον υπάρχει δυνατότητα.

γ) Ιδιαίτερες διαφημιστικές καταχωρήσεις στον κατάλογο γίνονται με βάση ειδικό τιμολόγιο της εκμισθώτριας και του εκθεσιακού κέντρου που θα γνωστοποιηθεί.

γ) Η εκμισθώτρια δεν έχει ευθύνη για τυπογραφικά λάθη ή παραλείψεις του καταλόγου.

δ) Το εκθεσιακό κέντρο έχει την ευθύνη διαφήμισης και προβολής των εκθεμάτων με δικά του μέσα (ηλεκτρονικά και άλλα) στην αγορά της Κίνας, της Ασίας και παγκόσμια.

**Άρθρο 9ο - ΔΙΑΚΟΣΜΗΣΗ ΧΩΡΩΝ**

α) Οι εκθετήριοι χώροι είναι μόνιμες κατασκευές, οι βασικές κατασκευές πραγματοποιούνται με δαπάνες της εκμισθώτριας και αποτελούν περιουσία του εκθεσιακού κέντρου.

β) Πρόσθετες παροχές (ειδική επίπλωση, τηλεόραση, video, ειδικές φωτιζόμενες επιφάνειες κλπ.) συζητούνται κατά περίπτωση, το δε κόστος αυτών βαρύνει τον μισθωτή.
β) Οι όψεις των εκθετηρίων χώρων είναι καλαίσθητες με εικόνες και «άρωμα» Ελλάδας, του Πολιτισμού και της Τέχνης της.
γ) Στους εκθετηρίους χώρους οποιεσδήποτε πρόσθετες παροχές (spot, πρίζες, προβολείς, οθόνες, κλπ.) θα γίνονται μόνο από τα αρμόδια συνεργεία της εκμισθώτριας και του εκθεσιακού κέντρου.

**Άρθρο 10ο - ΔΙΑΚΙΝΗΣΗ ΕΚΘΕΜΑΤΩΝ**
α) Τα εκθέματα ανανεώνονται σε συνεννόηση με τον εκθέτη όταν προκύπτει ανάγκη ανανέωσής τους.
β) Η απομάκρυνση των εκθεμάτων και λοιπών αντικειμένων, που ανήκουν στον μισθωτή, δεν επιτρέπεται. Όταν περάσει το χρονικό διάστημα των τριών ετών της μίσθωσης, εάν δεν συμφωνηθεί ανανέωση της σύμβασης συνεργασίας μεταξύ μισθωτή και εκμισθώτριας, το εκθεσιακό κέντρο έχει το δικαίωμα, χωρίς ευθύνη για τυχόν φθορές που θα συμβούν, να τα απομακρύνει από το χώρο, με δικές του δαπάνες.
γ) Τα εκθέματα πρέπει να πληρούν όλες τις προϋποθέσεις για εξαγωγή τους στην Κίνα και να συνοδεύονται από όλα τα απαραίτητα παραστατικά.

**Άρθρο 11ο - ΑΣΦΑΛΙΣΗ – ΠΡΟΛΗΨΗ ΑΤΥΧΗΜΑΤΩΝ**
Η εκμισθώτρια δεν είναι υποχρεωμένη να αποζημιώσει τον μισθωτή ή οποιονδήποτε τρίτο, εξαιτίας ατυχήματος ή βλάβης, που θα προκληθεί σε πρόσωπα, εκθέματα και εμπορεύματα, κατά τη διάρκεια της μεταφοράς τους στην έκθεση, από οποιαδήποτε φυσική η τεχνική αιτία. Δεν ευθύνεται, επίσης, για κλοπές και απώλειες, καθώς και καταστροφές από πυρκαγιές ή φυσικά φαινόμενα μέχρι την εγκατάσταση των εκθεμάτων στην έκθεση. Γι' αυτό συνιστάται να γίνεται ασφάλιση για κάθε κίνδυνο μέχρι την εγκατάσταση στο εκθεσιακό κέντρο. Όταν τα εκθέματα εγκατασταθούν στο εκθεσιακό κέντρο την ευθύνη της φύλαξης, καθαριότητας, προβολής, διαφήμισης κλπ. έχει το εκθεσιακό κέντρο.

**Άρθρο 12ο - ΤΡΟΠΟΠΟΙΗΣΕΙΣ**
Η εκμισθώτρια έχει το δικαίωμα να τροποποιήσει, συμπληρώσει ή καταργήσει ορισμένες διατάξεις του κανονισμού, που θα κριθούν απαραίτητες για την καλύτερη λειτουργία του εκθεσιακού κέντρου. Οι μεταβολές αυτές έχουν την ίδια ισχύ με τον παρόντα κανονισμό και είναι υποχρεωτικές για τον μισθωτή μετά τη γνωστοποίησή τους.

**Οι Συμβαλλόμενοι**

**Για την ΕΚΜΙΣΘΩΤΡΙΑ Για τον ΜΙΣΘΩΤΗ**